**Υποχρέωση υποβολής Δήλωσης Περιουσιακής Κατάστασης**

Σας υπενθυμίζουμε την υποχρέωση υποβολής Δήλωσης Περιουσιακής Κατάστασης (ΔΠΚ ή «Πόθεν Έσχες») του Νόμου 3213/2003 (επισυνάπτεται).

- Oι ετήσιες ΔΠΚ, υποβάλλονται εντός 3 μηνών από την καταληκτική ημερομηνία υποβολής των φορολογικών Δηλώσεων.

- Υπενθυμίζεται ότι ο υπόχρεος υποβάλλει αρχική δήλωση περιουσιακής κατάστασης μέσα σε ενενήντα (90) ημέρες, από την ημερομηνία απόκτησης της ιδιότητας που τον καθιστά υπόχρεο και εφόσον αυτή (η ιδιότητα) του δημιουργεί υποχρέωση υποβολής προς όργανο ελέγχου, στο οποίο η περιουσιακή του κατάσταση δεν είναι γνωστή κατά την 31/12/ΧΧ του προηγούμενου έτους.

Επισημαίνουμε ότι υποχρέωση υποβολής Δήλωσης Περιουσιακής Κατάστασης (ΔΠΚ ή «Πόθεν Έσχες») έχουν **επιπλέον** οι ακόλουθοι:

**α)** **ΟΛΟΙ οι Επιστημονικά Υπεύθυνοι** (και οι αναπληρωτές τους) των έργων (ανεξαρτήτως πηγής χρηματοδότησης – ακόμα και εσωτερικής) και **όλοι οι Διευθυντές** (και οι αναπληρωτές τους) των ΠΜΣ**,**

**β) ΟΛΑ τα μέλη (τακτικά και αναπληρωματικά) των Επιτροπών Παραλαβής των έργων και**

**γ) ΟΛΑ τα μέλη (τακτικά και αναπληρωματικά) των Επιτροπών Ενστάσεων (για προμήθειες άνω των 150.000€)**

**Η παραπάνω υποχρέωση προκύπτει από το σχετικό έγγραφο** με Α.Π. 120/Γ/2017/ 24-03-17 της Μονάδας Γ' της Αρχής Καταπολέμησης της Νομιμοποίησης Εσόδων από Εγκληματικές Δραστηριότητες και της Χρηματοδότησης της Τρομοκρατίας και Ελέγχου των Δηλώσεων Περιουσιακής Κατάστασης το οποίο επισυνάπτεται ([σχετική απάντηση από τον Αντιεισαγγελέα του Αρείου Πάγου](http://www.elke.uoc.gr/announcements/news/files/uploads/%CE%94%CE%B9%CE%B5%CF%85%CE%BA%CF%81%CE%B9%CE%BD%CE%AF%CF%83%CE%B5%CE%B9%CF%82_2017_03_29_12_45_16.pdf))

Για περισσότερες πληροφορίες σχετικά με τα ανωτέρω, μπορείτε να καλείτε κατά τις εργάσιμες ημέρες και ώρες στο Κέντρο Εξυπηρέτησης Υπόχρεων ΠΟΘΕΝ (ΚΕΥ-ΠΟΘΕΝ) στο τηλεφωνικό **αριθμό 210-4802100**.